Bachestriden oppstod da Tollef i 1825 skilte seg fra sin daværende kone, og giftet seg på nytt med sin husbestyrerinne, enken Anne Vister. Striden gikk på om hvorvidt Baches handlemåte var forenlig med en kristen livsførsel, og satte sinnene i kok i størstedelen av det sydlige Norge, hvor flertallet fordømte Baches skilsmisse og nye ekteskap. Som følger av dette ble han isolert fra haugianerne. Tollef overlot i 1828 forretningsvirksomheten til sønnen Niels og selv flyttet han til gården Valle i Lier, hvor han tilbragte sine siste 20 år.